./data/phi0426/phi001/phi0426.phi001.perseus-lat1.xml
Anonymous
Sallustius Crispus, quem paucis ante diebus missum a Caesare cum classe demonstravimus, Cereinam pervenit  Cuius adventu C  Decimius quaestorius, qui ibi cum grandi familiae suae praesidio praeerat commeatui, parvulum navigium nactus conscendit ae se fugae commendat  Sallustius interim praetor a Cereinitanis receptus magno numero frumenti invento navis onerarias, quarum ibi satis magna copia fuit, complet atque in castra ad Caesarem mittit  Alienus interim pro consule Lilybaeo in navis onerarias imponit legionem XIII  et XIIII, et equites Gallos DCCC, funditorum sagittariorumque mille ac secundum commeatum in Africam mittit ad Caesarem  Quae naves ventum secundum nactae quarto die in portum ad Rnspinam, ubi Caesar castra habuerat, incolumes pervenerunt  Ita Caesar duplici laetitia ac voluptate uno tempore auctus, frumento auxiliisque, tandem suis hilaritis annonaque levata sollicitudinem deponit, legiones equitesque ex navibus egressos iubet ex languore nauseaque reficere, dimissos in castella munitionesque disponit